Nous poliesportius a Alaquàs
14/02/2007 13:51:00

# Nous poliesportius a Alaquàs

*   14/02/2007 13:51:00
*   [Imprimir](#)
*   Compartir
*    https://www.alaquas.org/documento.asp?id\_do=10007

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10007%2F1&title=Ajuntament%20d%27Alaqu%C3%A0s.%20Prensa.Nous%20poliesportius%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10007/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10007/10007_Form_4.jpg)](https://www.alaquas.org/ficheros/documentos/2007/2/10007/10007_Form_10.jpg "<a href='https://www.alaquas.org/ficheros/documentos/2007/2/10007/10007_Form_10.jpg' target=_blank><i class='fa fa-external-link' aria-hidden='true'></i>.Nous poliesportius a Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10007&idioma=1&autotraduce=0)

L'Ajuntament d'Alaquàs invetirà prop de 10 milions d'euros en la reforma i ampliació del Terç i del Bovalar

Els dos poliesportius de la ciutat presentaran una nova imatge. El Projecte de Remodelació Integral i Ampliació dels Poliesportius d'Alaquàs que començarà executar-se enguany millorarà l'àmplia oferta esportiva existent i permetrà la creació de nous espais per a la pràctica d'esports que fins ara no es podien practicar a la ciutat com ara fitness, pàdel, tennis i divereses modalitats d'atletisme. L'objectiu és oferir als clubs esportius espais més amplis i de més qualitat, així com donar resposta a les demandes realitzades pels esportistes de la ciutat.

La reforma del poliesportiu el Terç, amb un total de 46.000 metres quadrats, contempla diferents millores per  tal que en s'hi puguen practicar tot tipus d'esports de terra. Els actuals camps de futbol seran dotats de gespa artificial i reconvertits en 2 camps nous per a la pràctica de futbol i un camp per a futbol 7. La incorporació d'aquesta gespa, fabricada amb l'última tecnologia i el millors materials tècnics, millorarà la qualitat del joc i especialment la seguretat dels milers de futbolistes que al llarg de l'any passen per les instal·lacions. Les grades seran també totalment renovades, guanyant principalment en confort i augmentant a més del doble la seua capacitat.

Una de les principals novetats de la reforma del Terç serà la creació d'un nou edifici polivalent de 3.000 metres quadrats on s'ubicaran dues sales de fitness, un SPA i un restaurant. Junt a ell es construiran 4 pistes de tennis, 3 de paddel i 2 de frontó, que seran aprofitades per a la instal·lació d'un rocòdrom.

L'atletisme ix guanyant també amb aquesta remodelació. La reforma presenta la creació d'una nova zona d'atletisme que permetrà practicar diverses modalitats com salt de longitud, salt de pèrtiga o salt d'altura. A més, tot el recinte estarà envoltat per una zona verda amb un llarg circuit de carrera útil tant per als corredors com per a la preparació física prèvia a distints tipus d'entrenament.

Els clubs esportius vinculats a aquestes instal·lacions com l'EMDA, l'Alaquàs CD o el Club d'Atletisme, entre altres, comptaran amb nous despatxos i vestuaris renovats. Augmentarà així l'eficàcia d'aquests espais per al desenvolupament de les tasques de coordinació i organització dels clubs. La zona d'aparcament serà també reorganitzada, perquè hi haja un major nombre de places disponibles.

Pel que fa al poliesportiu del Bovalar, enguany també canviarà d'aspecte. La reforma incorpora principalment una nova zona lúdica per al bany, amb l'objectiu de concentrar en aquest recinte tots els esports d'aigua. Junt a l'actual piscina es construirà una altra lúdica, convertint tota la zona en un parc aquàtic que incorporarà jocs infantils, cascades, jacuzzis i zones de relax, junt a la qual hi haurà una zona verda.

El Bovalar tindrà també un nou edifici d'accés principal on s'ubicaran nous vestuaris, moderns serveis, una nova sala per a multiusos i un restaurant, dotacions que permetran augmentar els actuals serveis que s'imparteixen al poliesportiu.

Destaca també la construcció de 2 pistes de futbol de sala en les actuals pistes de barri del Bovalar que disposaran a més a més de coberta lleugera per a la pràctica de l'hoquei.